stanford-oval/wikipedia huggingface dataset:
Vieno Väliahde

Vieno Väliahde (29. maaliskuuta 1944 Kärsämäki – 10. huhtikuuta 2013 Haukipudas) oli yleisurheilu-urallaan kuulantyöntäjä. Myöhemmin hän toimi pitkäaikaisena paikallilehti Rantapohjan päätoimittajana.
Lyhyellä kuulantyöntäjän urallaan Vieno Väliahde saavutti Kärsämäen Katajan ja Oulaisten Huiman edustajana tyttöjen SM-kultaa 1960 ja 1961, neljä kalottimaaotteluvoittoa, kuusi Pohjois-Suomen mestaruutta sekä kolme Kalevan kisojen mitalia.
Kesällä 1961 Väliahde edusti Suomea naisten Ruotsi-maaottelussa Kouvolassa ja Pohjoismaiden mestaruuskilpailuissa Oslossa. Vihannin Lampisaaressa syntynyt ennätystulos 13,05 kesti A-tyttöjen Suomen ennätyksenä vuoteen 1972 ja Pohjois-Pohjanmaan piirin ennätyksenä vuoteen 1983.
Vieno Väliahteesta tuli Siikajokilaakso-lehdessä Suomen nuorin päätoimittaja. Perustettuaan Oulun pohjoispuolen alueen Rantapohja-paikallislehden Haukiputaalla 25-vuotiaana 1969 hän toimi sen päätoimittajana vuoteen 2007 asti.
Saavutukset

Kuulantyöntö
SM-hopea: 1962
SM-pronssi: 1961 ja 1964
Pohjoismaiden mestaruuspronssi: 1961
Joseph Sitruk

Joseph Haïm Sitruk vuonna 1999.
Joseph Haïm Sitruk (16. lokakuuta 1944 Tunis – 25. syyskuuta 2016 Pariisi) oli ranskalainen rabbi, joka toimi maansa juutalaisyhteisön päärabbina vuosina 1987–2008. Vuonna 2008 hänen tilalleen valittiin Gilles Bernheim, joka aloitti Ranskan päärabbina 1. tammikuuta 2009.
Ennen nousemistaan päärabbiksi Sitruk oli toiminut Strasbourgin rabbina ja Marseillen päärabbina. Hän toimi myös eurooppalaisten rabbien konferenssin puheenjohtajana. Hänestä tuli vuonna 2007 Kunnialegioonan komentaja.
Vuonna 2001 kärsimänsä sairauskohtauksen jälkeen Sitruk oli osittain halvaantunut.
Vilnan tuomiokirkko

Vilnan tuomiokirkko
Katedraalin interiööriä
Vilnan tuomiokirkko on kirkkorakennus Liettuan pääkaupungissa Vilnassa. Se on Liettuan katolisen kirkon pääkirkkorakennus eli katedraali, ja sijaitsee Vilnan vanhassakaupungissa. Rakennuksen nykyinen uusklassinen arkkitehtuurityyli on peräisin 1700-luvun lopulta, ja se on liettualaisen arkkitehdin Laurynas Stuoka-Gucevičiusin käsialaa. Kirkossa on sen historian aikana muun muassa vietetty Liettuan suuriruhtinaiden kruunajaisia. Kirkosta on myös löydetty 1300-luvun lopulta oleva fresko, joka on Liettuan tunnetuista freskoista vanhin. Ensimmäinen kristitty kirkkorakennus paikalle on todennäköisesti rakennettu 1200-luvun puolivälin tienoilla.[lähde? ]
Wikimedia Commonsissa on kuvia tai muita tiedostoja aiheesta .
Vieno Nordström

Vieno Johanna Nordström (29. tammikuuta 1912 Paavola – (kuoleman julkistamispäivä 14. helmikuuta 1989)) oli suomalainen näytelmäkirjailija.
Nordström kävi kansakoulun ja oli perheenäiti. Hän toimi kassanhoitajana ja tarjoilijana. Nordströmin vanhemmat olivat Janne Jokinen ja Sandra Jokinen.
Näytelmiä

Vapauden suosikkipoika : 2-näytöksinen näytelmä. Seuranäytelmiä 575. Karisto 1953
Joseph-Hector Fiocco

Joseph-Hector Fiocco
Joseph-Hector Fiocco (1703 Bryssel – 1741 Bryssel) oli flaamilainen barokin ajan säveltäjä ja viulisti.
Fioccon isä oli italialaissäveltäjä Pietro Antonio Fiocco. Hänellä oli viisitoista sisarusta, joihin kuului myös säveltäjä Jean-Joseph Fiocco. Opetusta hän sai perhepiirissä. Fiocco pääsi töihin Antwerpenin katedraaliin ja vuonna 1737 Brysseliin palattuaan Pyhän Mikaelin ja Pyhän Gudulan tuomiokirkkoon. Hän työskenteli myös kreikan ja latinan professorina.
Fioccon tuotantoon kuuluu muiden muassa cembalosarjoja, joissa yhdistyvät ranskalaiset ja italialaiset tyylivaikutteet. François Couperinin vaikutus Fioccon musiikkiin oli merkittävä. Suzuki-menetelmällä toteutettavassa viulunsoiton opetuksessa käytettävään materiaaliin kuuluu Fioccon Allegro, josta on tehty myös sovitus jousikvartetille. Fioccon hengellisiin vokaaliteoksiin kuuluvat Missa solemnis ja Concert Spirituelissa pitkään suosiossa ollut psalmi Laudate pueri.
Aiheesta muualla

IMSLP: nuotteja
Joseph Scriven

Joseph Medlicott Scriven (10. syyskuuta 1819 Banbridge, Downin kreivikunta, Pohjois-Irlanti - 10. elokuuta 1886 Port Hope, Kanada) oli irlantilais-kanadalainen opettaja, saarnaaja ja virsirunoilija. Hänet tunnetaan ennen muuta laulun What a friend we have in Jesus kirjoittajana.
Joseph Scriven syntyi varakkaiden vanhempien lapsena. Hän opiskeli Trinity Collegessa Dublinissa ja valmistui vuonna 1842. Hän oli neljä vuotta Addiscombe Military Collegessa Lontoon lähellä tarkoituksenaan valmistua upseeriksi. Hänen morsiamensa hukkui vuonna 1843 heidän häitään edeltävänä iltana. Vuonna 1845, 25-vuotiaana, hän muutti Kanadaan, asettui Woodstockiin, Ontarioon ja toimi siellä opettajana. Syynä hänen lähtöönsä on oletettu olleen Plymouthin veljet -liikken uskonnollinen vaikutus, joka vieraannutti hänet perheestään.
Noin 1857 hän muutti Port Hopen lähelle Ontarioon. Siellä hänen oli tarkoitus solmia avioliitto, mutta hänen morsiamensa sairastui keuhkokuumeeseen ja kuoli 1860. Hän omisti loppuelämänsä opettamiselle, saarnaamiselle ja muiden auttamiselle. Hänellä ei ollut säännöllisiä tuloja ja hän asui ystäviensä luona. Scriven hukkui vuonna 1886 66-vuotiaana. Ei tiedetä, oliko hänen kuolemansa onnettomuus vai itsemurha, sillä hän oli ollut tuolloin masentunut vakavasti.
Vuonna 1869 Scriven julkaisi 115 laulua kokoelmassa Hymns and other veres. Hänen kirjoittamistaan lauluista tunnetaan vain yksi. Vuonna 1855 hän sai Irlannista uutisen hänen äitinsä olevan vaikeasti sairas. Hän kirjoitti runon lohduttaakseen äitiään. Laulu julkaistiin ilman tekijän nimeä kokoelmassa Social Hymns, Original and Selected 1865 julkaisijana Horace Hastings. Laulun otsikkona oli Pray without ceasing (’Rukoile lakkaamatta’). Myöhemmin se sävellettiin ja Charles C. Converse nimesi sen uudelleen laulun ystävämotiivin mukaan, jolloin siitä tuli laulu "What a Friend We Have in Jesus". Scrivenillä ei ollut aikomuksia julkaista sitä, mutta siitä on tullut yksi maailman tunnetuimmista hengellisistä lauluista.
Laulun "What a Friend We Have in Jesus" suomennoksia:
Jeesus auttaja on parhain, Hengellinen laulukirja, laulu 337
Kuinka suurta onkaan Jeesus, ystävän omistaa, Seurakunta laulaa, laulu 263 (suom. Joel Niininen 1997)
Jeesus, ystävistä rakkain, uupumatta palvelee, Ruotsin kirkon virsikirja, virsi 48 (suom. Pekka Kivekäs 1995)
Kuka ymmärtää kuin Jeesus, ystävistä läheinen, Siionin kannel, laulu 245 (suom. Olli Wuorinen 1881, uud. Lauri Thurén)
Jalkapallon Suomen Cup 2011

Jalkapallon Suomen Cup 2011  oli jalkapallon Suomen Cupin 57. järjestämisvuosi. Cupiin osallistui kaiken kaikkiaan 233 joukkuetta.  Liigacupin lohkovaihessa pudonneet joukkueet aloittivat 5. kierrokselta, puolivälierissä pudonneet 6. kierrokselta ja cupin 4 parasta 7. kierrokselta. Kilpailu aloitettiin 6. tammikuuta. Miesten finaali pelattiin 24. syyskuuta ja naisten 25. syyskuuta.
2. kierros

Otteluparit arvottiin samassa arvonnassa 1. kierroksen kanssa 20. joulukuuta 2010 ja ottelut pelattiin 14. tammikuuta–13. helmikuuta.
| Ott nro>  # | Päivä | Kotijoukkue | Tulos | Vierasjoukkue |
| --- | --- | --- | --- | --- |
| 68 | 5. helmikuuta | HIFK/2 | 1–1 (4–5 rp.) | Ponnistus |
| 69 | 6. helmikuuta | SUMU | 2–1 | SAPA/3 |
| 70 | 5. helmikuuta | FC POHU/4 | 0–6 | HDS |
| 71 | 14. tammikuuta | HPS | 5–2 | FC Degis |
| 72 | 6. helmikuuta | HPS/2 | 0–3 | PPJ |
| 73 | 5. helmikuuta | SUMU/2 | 2–1 | Gnistan Roots |
| 74 | 5. helmikuuta | Atletico Malmi | 3–2 | SAPA |
| 75 | 5. helmikuuta | SAPA/2 | 2–0 | FC Puotila |
| 76 | 5. helmikuuta | HeKuLa | 1–5 | PPV |
| 77 | 5. helmikuuta | MPS/Old Stars | 1–10 | PK-35 |
| 78 | 6. helmikuuta | Vesa | 0–5 | FC POHU |
| 79 | 31. tammikuuta | Gnistan Ogeli | 0–3 | HerTo |
| 80 | 6. helmikuuta | FC POHU/3 | 4–1 | PPV/2 |
| 81 | 6. helmikuuta | Gnistan/2 | 8–1 | Stallions |
| 82 | 25. tammikuuta | PP-70 | 2–2 (3–6 rp.) | TPT |
| 83 | 9. helmikuuta | NePa | 0–7 | NoPS |
| 84 | 24. tammikuuta | Ikurin Vire | 0–6 | Härmä |
| 85 | 29. tammikuuta | Leki-futis | 0–4 | TPV/2 |
| 86 | 9. helmikuuta | SC KuFu-98 | 2–0 | JoPS |
| 87 | 25. tammikuuta | US Skädäm | 0–1 | Zulimanit |
| 88 | 22. tammikuuta | JoPS/2 | 1–2 | SiPS |
| 89 | 28. tammikuuta | HP-47 |  ?–? (3–5 rp.) | STPS/2 |
| 90 | 30. tammikuuta | Kiri | 2–2 (3–2 rp.) | Purha |
| 91 | 29. tammikuuta | HaPK | 0–1 | PEPO |
| 92 | 5. helmikuuta | FC PaSa | 2–1 | IPS |
| 93 | 4. helmikuuta | PaPe |  ?–?  (3–5 rp.) | STPS |
| 94 | 23. tammikuuta | PeKa/2 | 2–0 | Kar-Po |
| 95 | 30. tammikuuta | VoPpk |  ?–?  (7–6 rp.) | VKajo |
| 96 | 31. tammikuuta | PeKa | 0–2 | MiKi |
| 97 | 25. tammikuuta | KPV Akatemia | 2–0 | GBK/2 |
| 98 | 29. tammikuuta | IK Myran | 1–2 | KPS |
| 99 | 23. tammikuuta | FC Sääripotku | 0–3 | OuRe |
| 100 | 9. helmikuuta | JPS | 5–1 | FC Blackbird |
| 101 | 4. helmikuuta | Kiva | 4–1 | BET/3 |
| 102 |  | BET/2 | 0–9 | JIlves |
| 103 |  | F.C. YPA/2 | 0–3  luovutus | AC Kajaani |
| 104 | 5. helmikuuta | FC-88 | 4–0 | Spartak |
| 105 | 13. helmikuuta | LuVe | 0–4 | TOVE |
| 106 | 29. tammikuuta | EuPa | 8–0 | Nasta |
| 107 | 30. tammikuuta | Paiha | 1–10 | MaPS |
| 108 | 4. tammikuuta | KaaPo | 3–0 | TPK |
| 109 | 30. tammikuuta | JyTy | 2–0 | FC Boda |
| 110 | 5. helmikuuta | SaTo | 0–1 | VG-62 |
| 111 | 30. tammikuuta | Pöxyt | 2–0 | Stars |
| 112 | 5. helmikuuta | Biisonit | 0–1 | RiRa |
| 113 | 2. helmikuuta | HooGee | 0–4 | Lahen Pojat JS |
| 114 | 23. tammikuuta | Apollo | 6–1 | HooGee/3 |
| 115 | 29. tammikuuta | BK-46 Nk2 | 1–1 (2–1 rp.) | GrIFK/2 |
| 116 | 10. helmikuuta | IVU | 2–2 (3–4 rp.) | FCD |
| 117 | 5. helmikuuta | PK Keski-Uusimaa | 3–1 | HyPS |
| 118 | 29. tammikuuta | FC Kasiysi | 0–3 | NuPS |
| 119 | 22. tammikuuta | NJS | 4–0 | EPS |
| 120 | 4. helmikuuta | AC Vantaa | 3–0 | EsPa |
| 121 | 2. helmikuuta | EIF | 4–1 | FC Espoo/2 |
| 122 | 2. helmikuuta | Sisu-Pallo | 0–4 | FC Korsholm YB |
| 123 |  | VIFK U | 3–2 | Virkiä |
3. kierros

Otteluparit arvottiin 18. tammikuuta ja ottelut pelattiin 6.–28. helmikuuta.
| Ott nro>  # | Päivä | Kotijoukkue | Tulos | Vierasjoukkue |
| --- | --- | --- | --- | --- |
| 124 | 19. helmikuuta | FC POHU/3 | 0–3 | SAPA/2 |
| 125 | 13. helmikuuta | Kiri | 2–6 | FC POHU |
| 126 | 19. helmikuuta | Lahen Pojat JS | 3–3 (5–3 rp.) | FC PaSa |
| 127 | 14. helmikuuta | PeKa/2 | 0–5 | HPS |
| 128 | 19. helmikuuta | MiKi |  ?–?  (2–4 rp.) | PK Keski-Uusimaa |
| 129 | 16. helmikuuta | NJS | 1–3 | AC Vantaa |
| 130 | 19. helmikuuta | HDS | 1–1 (5–4 rp.) | HerTo |
| 131 | 19. helmikuuta | Atletico Malmi | 0–4 | PK-35 |
| 132 | 26. helmikuuta | PPJ | 1–3 | PPV |
| 133 | 19. helmikuuta | PEPO | 3–4 | RiRa |
| 134 | 27. helmikuuta | Apollo | 0–5 | STPS |
| 135 | 13. helmikuuta | VoPpk | 0–4 | Pöxyt |
| 136 | 19. helmikuuta | Gnistan/2 | 0–2 | SUMU/2 |
| 137 | 16. helmikuuta | EIF | 2–2 (4–2 rp.) | NuPS |
| 138 | 28. helmikuuta |  FCD  | 7–1 | BK-46 Nk2 |
| 139 | 26. helmikuuta | Ponnistus | 1–0 | SUMU |
| 140 | 12. helmikuuta | KaaPo | 2–0 | EuPa |
| 141 | 20. helmikuuta | TOVE | 0–3 | NoPS |
| 142 | 19. helmikuuta | VG-62 | 1–0 | TPV/2 |
| 143 | 16. helmikuuta | TPT | 2–2 (3–5 rp.) | Härmä |
| 144 | 6. helmikuuta | JyTy | 0–2 | MaPS |
| 145 | 19. helmikuuta | SC KuFu-98 | 4–0 | JIlves |
| 146 | 19. helmikuuta | Kiva | 1–6 | JPS |
| 147 | 25. helmikuuta | STPS/2 | 0–4 | Zulimanit |
| 148 | 27. helmikuuta | FC Korsholm YB | 1–2 | SiPS |
| 149 | 13. helmikuuta | KPV Akatemia | 6–1 | FC-88 |
| 150 |  | VIFK U | 6–0 | KPS |
| 151 | 13. helmikuuta | OuRe | 0–2 | AC Kajaani |
4. kierros

Otteluparit arvottiin 8. helmikuuta ja ottelut pelattiin 26. helmikuuta–20. maaliskuuta. Tällä kierroksella tulivat mukaan Ykkösen ja Kakkosen joukkueet.
| Ott nro>  # | Päivä | Kotijoukkue | Tulos | Vierasjoukkue |
| --- | --- | --- | --- | --- |
| 152 | 11. maaliskuuta | Ponnistus | 0–6 | JäPS |
| 153 | 12. maaliskuuta | TiPS | 0–2 | FC Lahti |
| 154 | 16. maaliskuuta | STPS | 0–9 | MP  |
| 155 | 19. maaliskuuta | AC Vantaa | 0–4 | FC Viikingit |
| 156 | 12. maaliskuuta | FC POHU | 1–2 | Sudet |
| 157 | 13. maaliskuuta | Lahen Pojat JS | 0–1 | FC KooTeePee |
| 158 | 7. maaliskuuta | SUMU/2 | 1–8 | HIFK |
| 159 | 19. maaliskuuta | SAPA/2 | 0–2 | LoPa |
| 160 | 21. maaliskuuta | FCD | 0–2 | FC Kiffen |
| 161 | 13. maaliskuuta | PPV | 2–3 | LPS |
| 162 | 13. maaliskuuta | HPS | 1–3 | FC Espoo |
| 163 | 26. helmikuuta | PK-35 | 2–1 | MPS |
| 164 | 15. maaliskuuta | FC Kuusysi | 2–1 | Atlantis FC Edustus |
| 165 | 4. maaliskuuta | KTP | 1–3 | Klubi-04 |
| 166 | 26. helmikuuta | HDS | 1–0 | FC Futura |
| 167 | 13. maaliskuuta | PK Keski-Uusimaa | 3–3  (2–4 rp.) | KäPa |
| 168 | 12. maaliskuuta | EIF | 4–2 | PK-35 Vantaa |
| 169 | 14. maaliskuuta | RiRa | 2–5 | Gnistan |
| 170 | 12. maaliskuuta | Pöxyt | 0–3 | BK-46 |
| 171 | 12. maaliskuuta | KaaPo | 0–1 | NoPS |
| 172 | 8. maaliskuuta | MaPS | 6–1 | MuSa |
| 173 | — | FC Jazz | 3–0 luovutus | TPV |
| 174 | 12. maaliskuuta | TuTo | 2–2 (5–6 rp.) | FC Hämeenlinna |
| 175 | 8. maaliskuuta | Härmä | 3–1 | I-Kissat |
| 176 | 12. maaliskuuta | VG-62 | 1–3 | FCV |
| 177 | 20. maaliskuuta | Ilves | 2–3 | P-Iirot |
| 178 | 12. maaliskuuta | JPS | 2–3 | SC Riverball |
| 179 | 13. maaliskuuta | SiPS | 0–4 | ViPa |
| 180 | 17. maaliskuuta | SC KuFu-98 | 1–1 (2–4 rp.) | JIPPO |
| 181 | 5. maaliskuuta | Zulimanit | 1–0 | PK-37 |
| 182 | 12. maaliskuuta | VIFK U | 1–3 | SJK |
| 183 | 5. maaliskuuta | AC Kajaani | 0–0 (2–4 rp.) | FC Santa Claus |
| 184 | 8. maaliskuuta | KPV Akatemia | 1–2 | GBK |
| 185 | 12. maaliskuuta | JBK | 2–0 | HauPa |
5. kierros

Otteluparit arvottiin 3. maaliskuuta ja ottelut pelattiin 17.–31 maaliskuuta. Tällä kierroksella tulivat mukaan 6 Veikkausliiga-joukkuetta.
| Ott nro>   # | Päivä | Kotijoukkue | Tulos | Vierasjoukkue |
| --- | --- | --- | --- | --- |
| 186 | 27. maaliskuuta | RoPS | 0–1 | VPS |
| 187 | 28. maaliskuuta | Zulimanit | 1–2 | ViPa |
| 188 | 26. maaliskuuta | MaPS | 4–2 | FCV |
| 189 | 27. maaliskuuta | SC Riverball | 3–6 ja. | AC Oulu |
| 190 | 26. maaliskuuta | JBK | 6–0 | P-Iirot |
| 191 | 20. maaliskuuta | GBK | 4–3 ja. | FC Santa Claus |
| 192 | 26. maaliskuuta | SJK | 4-0 | FC Jazz |
| 193 | 26. maaliskuuta | MP | 0–1 | JIPPO |
| 194 | 30. maaliskuuta | FC Viikingit | 0–1 | IFK Mariehamn |
| 195 | 26. maaliskuuta | PK-35 | 3–1 | Klubi-04 |
| 196 | 31. maaliskuuta | Härmä | 1–1 (4-5 rp.) | Gnistan |
| 197 | 2. huhtikuuta | LoPa | 0–4 | FC Haka |
| 198 | 26. maaliskuuta | LPS | 4–1 ja. | KäPa |
| 199 | 30. maaliskuuta | FC Kiffen | 0–1 | FC Espoo |
| 200 | 30. maaliskuuta | JäPS | 0–3 | FC KooTeePee |
| 201 | 26. maaliskuuta | FC Kuusysi | 1–3 | FC Hämeenlinna |
| 202 | 26. maaliskuuta | HDS | 1–1 (5-6 rp.) | Sudet |
| 203 | 26. maaliskuuta | EIF | 1–1 (5-4 rp.) | HIFK |
| 204 | 27. maaliskuuta | BK-46 | 0–1 | FC Lahti |
| 205 | 27. maaliskuuta | NoPS | 0–9 | MYPA |
6. kierros

Otteluparit arvottiin 24. maaliskuuta ja ottelut pelattiinn 1.–11. huhtikuuta. Tällä kierroksella tulivat mukaan 4 liigacupin puolivälierissä pudonnutta joukkuetta.
| Ott nro>  # | Päivä | Kotijoukkue | Tulos | Vierasjoukkue |
| --- | --- | --- | --- | --- |
| 206 | 10. huhtikuuta | LPS | 0–8 | IFK Mariehamn |
| 207 | 9. huhtikuuta | ViPa | 1–4 | FF Jaro |
| 208 | 10. huhtikuuta | EIF | 0–2 | KuPS |
| 209 | 13. huhtikuuta | MYPA | 2–0 | AC Oulu |
| 210 | 9. huhtikuuta | PK-35 | 2–0 | FC Hämeenlinna |
| 211 | 12. huhtikuuta | TPS | 1–1 (5-4 rp.) | VPS |
| 212 | 9. huhtikuuta | JIPPO | 0–0 (4-2 rp.) | JBK |
| 213 | 13. huhtikuuta | FC Lahti | 2–1 | FC Espoo |
| 214 | 8. huhtikuuta | FC Inter | 0–0 (3-4 rp.) | FC Haka |
| 215 | 9. huhtikuuta | Gnistan | 3–0 | Sudet |
| 216 | 10. huhtikuuta | SJK | 3–0 | FC KooTeePee |
| 217 | 9. huhtikuuta | GBK | 3–1 ja. | MaPS |
7. kierros

Otteluparit arvottiin 1. huhtikuuta ja ottelut pelattiin 15.–21. huhtikuuta. Tällä kierroksella tulivat mukaan 4 liigacupin parasta joukkuetta.
| Ott>  nro # | Päivä | Kotijoukkue | Tulos | Vierasjoukkue |
| --- | --- | --- | --- | --- |
| 218 | 15. huhtikuuta | IFK Mariehamn | 1–0 | FC Honka |
| 219 | 15. huhtikuuta | PK-35 | 0–8 | JJK |
| 220 | 23. huhtikuuta | SJK | 0–4 | HJK |
| 221 | 16. huhtikuuta | Gnistan | 2–6 | KuPS |
| 222 | 17. huhtikuuta | MYPA  | 3–1 | FF Jaro |
| 223 | 17. huhtikuuta | GBK | 0–2 | FC Haka |
| 224 | 21. huhtikuuta | FC Lahti | 2–0 | TPS |
| 225 | 16. huhtikuuta | JIPPO | 2–1 ja. | Tampere United |
8. kierros (puolivälierät)

8. kierroksen otteluparit arvottiin 19. huhtikuuta ja ottelut pelattiin 28.–29. huhtikuuta.
| Ott>  nro # | Päivä | Kotijoukkue | Tulos | Vierasjoukkue |
| --- | --- | --- | --- | --- |
| 226 | 29. huhtikuuta | FC Lahti | 4–3 | JJK |
| 227 | 28. huhtikuuta | IFK Mariehamn | 4–0 | JIPPO |
| 228 | 28. huhtikuuta | MYPA | 1–2 | HJK |
| 229 | 28. huhtikuuta | FC Haka | 0–2 | KuPS |
9. kierros (välierät)

Välierien otteluparit arvottiin 2. toukokuuta ja ottelut pelattiin 26. toukokuuta.
| Ott>  nro # | Päivä | Kotijoukkue | Tulos | Vierasjoukkue |
| --- | --- | --- | --- | --- |
| 230 | 26. toukokuuta | IFK Mariehamn | 0–3 | KuPS |
| 231 | 26. toukokuuta | HJK | 3–0 | FC Lahti |
Loppuottelu

Loppuottelu pelattiin 24. syyskuuta.
| Ott>  nro # | Päivä | Kotijoukkue | Tulos | Vierasjoukkue |
| --- | --- | --- | --- | --- |
| 232 | 24. syyskuuta | KuPS | 1–2 (ja.) |  HJK  |
Aiheesta muualla

Suomen Cupin kotisivut
Cup 2011 (RSSSF, Ian King, Jan Schoenmakers, 16 Jul 2015)
Vertus

Vertus'n kirkko
Vertus on kunta Marnen departementissa Champagne-Ardennen hallintoalueella Ranskassa. Kunnan väkiluku vuonna 2006 oli 2653. Vertus'n pinta-ala on 36 km².
Vapauden aukio (Novi Sad)

Vapauden aukio maaliskuussa 2005
Vapauden aukio (serb. Трг слободе, Trg slobode), jota kutsutaan myös Svetozar Miletićin eli Miletićin aukioksi, on Pohjois-Serbian itsehallinnollisen Vojvodinan maakunnan pääkaupungin Novi Sadin vanhan keskusta-alueen pääaukio.
Aukio on rakennettu 1700-luvulla ja sen reunoilla on rakennuksia sekä 1800-luvun lopulta että 1900-luvun alkupuolelta.
Sijainti

Vapauden aukio sijaitsee Novi Sadin historiallisessa keskustassa. Aukion välittömään läheisyyteen jäävät Žarka Zrenjanina ja Uspenska-nimiset julkisen liikenteen pysäkit. Vapauden aukiolta piispan palatsille ulottuu yksi Novi Sadin vanhimmista kaduista Zmaj Jovina (serb. Змај Јовину улица), joka sai nykyisen ulkonäkönsä 1800-luvun toisella puoliskolla pommitusten jälkeisen jälleenrakennuksen aikana. Aukion vieressä sijaitsee Serbian kansallisteatteri, ja Danube-puisto on noin 7 minuutin kävelymatkan päässä.
Kuvaus

Aukio syntyi samanaikaisesti itse kaupungin kanssa. Ensi alkuun kauppa- ja markkinapaikkana olleesta avokorttelista tuli aukio 1800-luvun puolivälissä. Koko olemassaolonsa aikana aukion nimeä on toistuvasti muutettu. Unkarin vallankumouksen aikaan vuonna 1849, kun Novi Sad tuhoutui melkein kokonaan, kaupunki päätettiin rakentaa uudelleen tuolloin voimassa olevien arkkitehtonisten perinteiden ja sääntöjen mukaisesti. Silloin sen keskusaukio nimettiin Itävalta-Unkarin keisarin Frans Joosefin mukaan. Tätä nimeä aukeama kantoi ensimmäisen maailmansodan loppuun saakka. Uutta nimeä ’Vapautuksen aukio’ tai ’Vapautustori’ käytettiin vuoteen 1945, jolloin se muutettiin nykyiseksi ’Vapauden aukioksi’.
Aukio on osa jalankulkualuetta, joka jatkuu Zmaj Jovina -kadulle. Aukio on melko pieni, mutta siellä järjestetään mm. kaupungin uudenvuoden aaton viettoja. Sitä reunustavat muun muassa jugendtyylinen talous- ja liiketoimintapalatsi ”Rautamies” kupoleineen ja suuri osa kaupungin merkittävimmistä rakennuksista, kuten katolinen Marian nimen kirkko, uusrenessanssityylinen kaupungintalo, Vojvodinan pankki ja Vojvodina-hotelli, jotka luovat Vapauden aukion arkkitehtuurisen kokonaisuuden.
Aukion nähtävyydet ja merkkirakennukset > Svetozar Miletićin muistomerkki

Keskellä aukiota on kroatialaisen ja jugoslavialaisen kuvanveistäjän ja arkkitehdin Ivan Meštrovićin tekemä noin kolmekymmentä tonnia painava ja yli 7 metrin korkuinen muistomerkki Svetozar Miletićille. Hän oli serbipoliitikko ja lakimies 1800-luvun jälkipuoliskon Habsburgien monarkian vuosina. Miletić tuki vallankumouksellisia ja republikaanisia pyrkimyksiä ja toimi kahdesti (vuosina 1861–1862 ja 1867–1868) Novi Sadin pormestarina. Kuvanveistäjä Meštrović ja insinööri Milutin Tatić valitsivat muistomerkin sijainnin kaupungin pääaukiolta, nykyisen kaupungintalon edestä. Kun Miletić oli pormestari, kaupungintalo sijaitsi kuitenkin aivan eri paikassa. Svetozar Miletić pidätettiin, tuomittiin ja vangittiin poliittisen toimintansa takia montakin kertaa ja koska hän vietti useita vuosia vankilassa, hän sairastui ja jätti poliittisen toimintansa.
Miletićin pronssiveistos valettiin vuonna 1935 ja kiinnitettiin neliönmuotoiseen noin 2 metrin korkuiseen harmaagraniittijalustaan, jota joidenkin lähteiden mukaan pidettiin liian matalana ja pienenä suhteessa itse pronssiveistoksen kokoon. Veistos esittää Miletićiä aaltoilevaan viittaan pukeutuneena, ja hänen oikea kätensä on kohotettu ilmaan. Aukiolla oli jo valmiiksi Pyhän kolminaisuuden muistomerkki vuodelta 1781, ja se oli hyvin lähellä Miletićin muistomerkkiä varten valittua paikkaa. Roomalaiskatolisen kirkon jäsenet vastustivatkin tämän uskonnollisen symbolin poistamista. Ratkaisu löytyi, kun Pyhä kolminaisuus siirrettiin kymmenen metrin päähän aukion reunalle, lähelle Marian nimen kirkon keskusportaalia siihen saakka, kun se lopulta poistettiin.
Miletićin muistomerkki pystytettiin ensimmäisen kerran 1. tai 2. lokakuuta 1939. Vuonna 1941 muistomerkki purettiin ja piilotettiin Natsi-Saksan hyökkäyksiltä. Historioitsija Vaso Stajićin aloitteesta muistomerkki palautettiin entiselle paikalleen 1. joulukuuta 1944, mutta jalustasta tehtiin alkuperäistä hieman matalampi. Monumentin takia aukiota kutsutaan usein myös ”Miletićin aukioksi”. Miletićin muistomerkkiä ei koskaan pidetty taiteellisesti merkittävänä teoksena. Taideyhteisön ja kriitikoiden joukossa veistos ei saanut korkeita arvosanoja, ja vaikka tuohon aikaan taiteilija oli monumentaalisten patsaiden kuvanveistäjänä uransa huipulla, teosta kritisoitiin melko jyrkästi. Siitä huolimatta muistomerkki on pysynyt Novi Sadin tunnetuimpana symbolina ja kaupunkikuvaa hallitsevana elementtinä.
Miletićin muistomerkki määriteltiin kiinteäksi kulttuuriesineeksi vuodesta 1949 ja erittäin tärkeäksi kulttuurimonumentiksi vuodesta 1991 alkaen. Syksyllä 2020 Novi Sadin kaupungin kulttuurimonumenttien suojeluinstituutin toteuttaman muistomerkkien kunnostushankkeen yhteydessä patsaasta poistettiin kuparihapettumat ja se puhdistettiin noesta ja muusta liasta. Monumentin pronssiosien ja jalustan mekaaniset vauriot korjattiin.